gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A arte fará de Vigo "cidade de soños"
Sábado, 01 de outubro de 2022
Un programa organizado pola área de Patrimonio Histórico do Concello transformará a cidade no escenario de tres intervencións artísticas diferentes.
Pazo de Castrelos, onde se realizará unha das intervencións artísticas
Vigo vaise converter nunha Cidade de soños. A área de Patrimonio Histórico do concello está a preparar unha serie de actividades, que se desenvolverán entre abril e outubro e encherán de arte as rúas da cidade.
O proxecto divídese, en principio, en tres programas diferentes: a exposición de escultura Natureza con arte, Artistas na rúa e o mural Pegadas e fume. A primeira en comezar será esta última, a partir do 24 de abril. Producións Accidentais poñerá ao dispor de toas as persoas interesadas un mural cerámico no parque de Castrelos. A actividade colectiva, que se elaborará in situ por parte de xente de todas as idades, complementarase cunha reportaxe audiovisual que se publicará na web.
O mural inaugurarase o 9 de maio cunha festa. Poderán participar até 450 persoas diarias, que decorarán libremente cadanseu azulexo de 15x15 centímetros até completar os 1.800 que forman o proxecto artístico. As inscricións poderanse facer tanto a través da web como presentándose no lugar.
A partir do 21 de xuño arrancará Artistas na rúa, un programa que contará coa presenza de cinco artistas, tres galegos e dous portugueses, dúas mulleres e tres homes, que achegarán o seu traballo ao centro urbano, en contacto directo co público. Poderase, así, contemplar todo o proceso creativo. Durante ese tempo, organizaranse uns encontros para debater esa intervención urbana e os seus resultados en combinación con especialistas e coa cidadanía en xeral.
O terceiro dos apartados de Cidade de soños será a exposición Natureza con arte, que terá lugar nos xardíns interiores do Pazo de Castrelos. Alí situarase un número amplo de artistas e de obras escultóricas pensadas especificamente para ese espazo, facendo que a arte forme parte da natureza. A exposición abrirase oficialmente o 22 de xullo, acompañada dunha posta en escena, e clausurarase o 31 de outubro.
Cidade de soños, subtitulado "A cidadanía como absoluta protagonista", tamén pretende achegarse aos artistas dos séculos XIX e XX, "que axudaron a construír país", segundo explicou o concelleiro de Patrimonio Histórico, Eudosio Álvarez, na presentación oficial do programa. O proxecto forma parte dunha serie de mudanzas que terán lugar en Vigo e que inclúen a apertura dunha nova pinacoteca na zona vella.
Castrelos será tamén Terra de Soños
Preséntase a web do pazo-museo de Castrelos
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto